**Zápisnica č. 2/2014**

zo zasadnutia obecného zastupiteľstva v obci Pitelová konaného 13.06.2014 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú štyria poslanci. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Michaela Vencelová.

* za predsedu návrhovej komisie bol navrhnutý Ing. Mališ Lukáš – OZ schválilo návrh jednomyseľne.
* za overovateľov zápisnice boli navrhnutí Peter Hudec a Ing. Ján Chalmovský – OZ schválilo návrh jednomyseľne.

1. **Kontrola plnenia uznesenia z predchádzajúceho zastupiteľstva**

* z predchádzajúceho zastupiteľstva, konaného dňa 11.04.2014 neboli obecnému úradu uložené žiadne úlohy

1. **Správa nezávislého audítora**

* Obecné zastupiteľstvo berie správu nezávislého audítora na vedomie

1. **Správa záverečného účtu**

* Správu záverečného účtu - OZ schvaľuje presunutie 10% zo zisku v bežnom roku, t.j. sumu 2 185,15€ do rezervného fondu a presun sumy 19 666,36 € na bežný účet.

1. **Návrh zmeny rozpočtu rozpočtovým opatrením č. 1**

* OZ schvaľuje zmenu rozpočtu rozpočtovým opatrením č.1:
* **navýšenie** príjmov na podpoložke rozpočtu 454 001 finančné operácie – sumou 50 000€
* **zvýšenie** výdavkov na podpoložkách rozpočtu:

04.5.1.3 635006 - cesty z 20 000€ na sumu 59 500€

08.4.0 635006 - cintorín z 2 000€ na sumu 5 000€

01.1.1.6 635006 - údržba z OU 1 800€ na sumu 5 000€

08.1.0 635006 - údržba TJ z 0€ na sumu 3 800€

08.2.0.3 642 001 – grant občianske združenie „Pitelovčania“ 500€

1. **Prerokovanie žiadostí**

* Žiadosť UaPS Pitelová o prehodnotenie VZN č. 2/2014 obce Pitelová na rok 2014 Uvedené VZN nie je možne v priebehu roka meniť. § 8 ods.2 daňového zákona na ktorý sa odvoláva predseda UaPS Pitelová, jasne hovorí, že ročnú sadzbu dane z pozemkov môže správca dane VZN znížiť alebo zvýšiť s účinnosťou od 1. januára príslušného zdaňovacieho obdobia. § 98 spoločné ustanovenie: miestnu daň podľa uvedených paragrafov možno zaviesť , zrušiť, zmeniť sadzby, určiť oslobodenia alebo zníženie dane len k 1. januáru zdaňovacieho obdobia. OZ neschvaľuje žiadosť UaPS Pitelová o prehodnotenie VZN č. 2/2014
* Žiadosť p. Ihrackého Jána o úľavu pri prepočte spotreby vody za obdobie od 01.06.2013 do 01.06.2014 z dôvody poruchy. OZ schválilo starostom navrhovanú platbu za toto obdobie vo výške 100€.

1. **Diskusia – rôzne**

* starosta informoval poslancov o programe odpadového hospodárstva, ktorý obec Pitelová dala spracovať v rámci Mikroregiónu Kremnicko a hradí sa z rozpočtu mikroregiónu. Uvedený POH vypracovala Ing. Gallová ktorá má predpísané oprávnenie. OZ schvaľuje Program odpadového hospodárstva obce Pitelová na roky 2011 – 2015.
* Sťažnosť na starostu obce. Sťažnosti na starostu obce a kontrolóra obce prešetruje komisia na ochranu verejného záujmu, ktorú schvaľuje obecné zastupiteľstvo v zmysle zákona o obecnom zriadení. OZ berie sťažnosť na vedomie ako neopodstatnenú

#### Obecnému úradu v Pitelovej boli podané odvolania vo veci vyrúbenia dane z pozemkov tromi daňovými subjektmi. A to Ing. Patrik Mareš, Vonkomer Pavel, a UaPS Pitelová. Uvedené odvolania boli postúpené Finančnému riaditeľstvu SR ako nadriadenému orgánu. Uvedený orgán buď potvrdí rozhodnutie o vyrúbení dane, alebo ho navrhne zrušiť ak boli pochybené niektoré ustanovenia zákona. Aj s návrhom ako postupovať ďalej. OZ berie na vedomie

#### V roku 2014 bolo vydané povolenie ohlásením drobnej stavby Jánovi Páchnikovi, na vybudovanie hospodárskej budovy na chov zvierat a odkladanie náradia. Adele Bakošovej – prerobenie drevárne na prístrešok. Dušanovi Vaňovi na postavenie fóliovníka.

#### Ďalej bolo vydané povolenie na úseku ochrany prírody a krajiny na výrub stromu – orecha Kataríne Štefankovej.

#### V zmysle zákona o Obecnom zriadení sa má každoročne prehodnocovať plat starostu obce a kontrolóra obce. OZ schvaľuje plat starostu a kontrolóra obce vo výške základného platu

* Ďalej starosta informoval, že posledný augustový týždeň v sobotu bude vyvrcholenie osláv 750 výročia prvej písomnej zmienky o obci Pitelová na ihrisku Upieca, kde bude hrať ľudová hudba Slašťanská kapela a počas prestávok bude občanov zabávať ľudový rozprávač p. Vitáloš. Plánuje sa pripraviť výrobky z domácej zabíjačky, klobásky, jaternice, kapustnicu. Pre deti nafukovací hrad s MKS v Žiari nad Hronom. Začiatok sa plánuje na 14.00 hodinu do 20.00 hodiny. O 20 00 zapálenie vatry na počesť 70 výročia SNP. Starosta navrhol udeliť spoločenským organizáciám pôsobiacim v obci Pitelová Ďakovný list za dlhodobú prácu v kultúre, rozvoji obci, športe....Hasičom, TJ, Zväzu invalidov. OZ berie na vedomie
* Obecné zastupiteľstvo ukladá Obecnému úradu hľadať spôsob spolufinancovania výstavby vodovodu „Dolina“ do výšky 25 000€.

1. **Návrh na uznesenie**

* Návrh na uznesenie prečítal p. Mališ. Jednomyseľne schválené.

1. **Záver**

Starosta poďakoval prítomným za účasť.

Zapísala: Michaela Vencelová dňa: 18.06.2014 .........................................

Overil: Ing. Ján Chalmovský ............................ .........................................

Peter Hudec ............................. .........................................